paragraph_text: Materijal snimaju rujna 1977 u RTV studiju Novi Sad, dok je producent bio Josip Boček (bivši član Korni grupe). Na albumu dominiraju jazz teme s etno utjecajem, a od devet skladbi njih šest su instrumentali. Vlatko Stefanovski je veliki Bočekov obožavatelj, pa je suradnja nastavljena i na sljedećim albumima. Svi članovi sastava se potpisuju kao skladatelji, iako je Stefanovski bio najzaslužniji.